
Era in ziua de JA 
seara, când comanda 3 
semnalul de plecarea vasului din Constanţa, pen- 
tru Constantinopol. Noaptea fiind întunecoasă, va- 
sul fu desprins dela cheiu şi condus afară din 
raza portului încet şi cu multă precautiune; dar, 
odată ajuns la larg, a fost pus ,,pe drum“ cu viteza 
maximă. 

Oboseala şi intunericul ce ne încingea numai 
între cer şi apă, nu-mi producea destul farmec; 
totuşi, am stat mult timp afară, tocmai sus, la 
comandă, urmărind cu o deosebită atentiune lupta 
titanică şi obositoare, d'intre cele două forte uriașe 
ale naturei „puterea aburului“ şi „rezistența“ fu- 
zioasă a valurilor mărei. 

Nimic nu se vedea de jur împrejurul nostru, 
nimic nu se auzia, afară de opinteala surdă a ma- 
sinelor şi sgomotul produs de spargerea valurilor 
în prora vasului. 

După un timp, comandantul retrăgându-se, a 
rămas pe comandă numai ofiţerul de cuart şi pi- 
lotul cu privirea fixă la acul busolei şi cu mâinele 
pe roata de cârmă. 

Doamne, ce impresiuni grozave iti face călă- 
toria pe mare, intr’o noapte întunecoasă şi având 

vântul în prora!.... Nu eră pentru prima oară când 
călătoream în largul mărei si cu toate acestea 
inima-mi bătea de emotiune şi bucurie ! Emoţiune, 
când mă gândeam ce jucărie însemnă vaporul 
cu noi, toţi călătorii, în fata imensei mări, mai 
ales atunci când ea ar fi căzut în turbare, sau 
când fatalitatea ar fi adus vr'un defect ireparabil 
la maşine, sau la cârma vasului! De bucurie, căci 
cu cât comparatiunea ce făceam ducea la un con- 
trast mai mare, care mă făcea să întrevăd posi- 
bilitatea celor mai grozave tragedii, cu atât mai 
sus vedeam voinţa, energia şi geniul omenesc şi 
cu atât mai clar și mai adânc priviam în sufletele 
bravilor marinari, cari luptau contra capriciilor 
mărei şi în special a comandantului vasului, care 
de fapt, are în mâna şi în răspunderea sa morală, 
atât vieata călătorilor cât şi siguranţa vasului, 
de care este legată onoarea sa. Căci, dacă unui co- 
mandant de vas, îi este uşor să-şi conducă vasul cu 
ajutorul hartei si a busolei, apoi, mare trebue 
să-i fie sufletul şi inima atunci, când şi una şi alta 
din .aceste artificii ştiinţifice, nu mai au nici o 
valoare în fata tempestei și a turbatelor valuri, 
care în miez de noapte şi cu o furie nebună, se 
deslantuiesc asupra vasului său, spre a-l arunca 
pentru vecie.... în adâncitul fund al mărilor |.... 

— Cu aceste impresiuni şi reflectiuni, m'am co- 
borat în cabina mea; iar a 2-a zi, Vineri, pe la ora 
9 dimineaţa, eram iarăşi sus, la comandă! 

Ziua eră frumoasă, căci soarele își scălda ple- 
tele de aur, în valurile spumegânde ale albastrei 
mări, pe când o adiere dulce, ce venea (din „,proră““ 
îmi gâdilea fruntea şi obrajii. 

De jur împrejurul meu, cât cuprindeai cu ochii, 
nu vedeam decât cer şi apă; totuşi, nu mă mai 
săturam de privit, căci tocmai această simplitate 


www.dacoromanica.ro 


un 


şi monotonie a peisajului, îmi da o impresiune 
cu totul nouă şi aparte, care eşia din cadrul obiş- 
nuit, de toate zilele. 

Si pe când aerul dulce si curat îmi umplea piep- 
tul cu sănătate şi sufletul cu voioşie; pe cand re- 
chinii aparand—din când în cand—la suprafaţă, 
alergau în salturile lor nebune spre vapor, agi- 
tata si frământata mare, rostogolindu-se in nesfâr- 
şite valuri, părea că mă priveşte și 'mi şopteşte 
<u semetie: ,„,Omule, călător in lume! Pleaca-ti 
„fruntea. şi genunchii în fata măreției şi vesniciei 
„mele! Du-te, atom desprins din nemărginit, care 
„Nu poţi cunoaşte tainile in care ma adâncesc şi 
„Spune semenilor tăi că m'ai văzut frumoasă, vo- 
„„luptoasă, liniştită şi plină de graţii ca o mireasă; 
„„dar grabeste-te, fugi pe uscatul tău strâmt şi 
»conrupt, căci vai de tine.... de te va surprinde 
„„furia-mi crudă şi nemiloasă ce încă dela crea- 
„ţiune zace în sufletul meu !“... 

— Pe la ora 111/, a. m., fui cuprins de o dulce 
emotiune, căci la orizont începi să se zăriască, 
intrarea în „Bosfor“; acel Bosfor, despre care 
„citisem atât de frumos; acea splendidă panoramă, 
pe care o văzusem în toată întinderea ei, în nişte 
tablouri-fotografii la birtul ,,Vretos“ din Galati 
şi pe care o visasem, de atâtea ori l.... 

„România“, înaintă mereu cu toată iuteala, asa 
<a în mai putin de o oră, eram la intrarea ,,Bos- 
forului“. 

Incă dela intrarea în strâmtoare, se desfășoară 
-ochilor călătorului, o nesfârşită panoramă, a cărei 
sublimitate, măreție şi feerie, se pronunţă şi se 
nuanteaza pe măsură ce el înaintează. 

Ambele maluri ale Bosforului, la început mult 
depărtate unul de altul, se apropie pe nesimţite 
până la 1 klm. Pe malul stâng —cel asiatic —se 

ridica in amphiteatru, printre verdeata si planta- 
tiuni, „Scutari“, cu frumoasele lui clădiri și cas- 
tele si care se întinde până departe pe tarmul 
mării de Marmara; iar pe malul drept al Bos- 
forului, împodobit şi el de plantaţii, se întinde în 
toată splendoarea lui, Constantinopolul propriu 
zis, cetatea lui Constantin cel Mare Impăratul Bi- 
zantului, cu vilele si castelele lui superbe, din care 
cea mai mare parte în stil modern europenesc si 
care în majoritatea lor apartin—ca reședințe de 
vară— prinților, bărbaţilor de stat $i bogatasilor 
turci, precum şi ambasadelor europene. 

Aici, în acest raiu pământesc de o frumuseţe 
uimitoare şi înconjurat de o atmosferă dulce, cu- 
rată şi răcoroasă, își petrec vara, toți aceşti favoriți 
al soartei. 

Incă dela o mică depărtare de intrarea Bosfo- 
rului, ambele sale maluri sunt intesate de un mare 
număr de baterii, armate cu guri de foc de mare 
calibru, cu traiectorii întinse $i curbe, etajate, de- 
bordându-se unele pe altele si orientate astfel, că 
pot bate strâmtoarea prin focuri încrucișate, în 
tot lungul ei şi până departe în largul mărei ne- 
gre, fără să lase vr’un unghiu mort, nici în di- 
rectiune, nici în înălțime. 

La vederea acestor baterii monstre, dintre care 
unele par a fi de câte 10 şi chiar 16 guri de foc, 
gata să arunce ca o grindină, focul lor ucigator, 
călătorul capătă imediat impresiunea, că strâm- 
toarea Bosforului ar fi peste putință de forţat, 
dinspre Marea Neagră, de către o flotă, oricât 
de mare si de puternică; $i această impresiune a 
intrat de mult in convingerea tuturor acelora, care 
au privit când-va Bosforul, cu oarecare atentiune. 
Ca militari însă, şi mai cu seamă astăzi, când în 
urma marilor dezastre ale armatei turcești, stint 

‘cu siguranță „că turcul se lasă să fie surprins“.... 
putem crede, că printr'o surpriză bine chibzuită, 
o flotă puternică,—ca acea rusească din Marea 
Neagra,—si îndrăsneaţă, ar putea străbate Bos- 
forul fără prea mari sacrificii, pentru a răsturna 
apoi, tot ce ar întâlni în calea ei, până în ,,Dar- 
danele“ şi mai departe !.... Această credinţă o în- 
temeiem și pe impresiunea ce ne-a făcut, dela 
distanţă, că tunurile bateriilor din ,,Bosfor‘‘—cel 
putin în majoritatea lor,—ar fi demodate, asa că 
n'ar mai corespunde puterei armamentului modern 
cu tragere repede, cu care sunt înzestrate astăzi 
toate vasele de răsboiu. 

— Intre cele mai importante edificii şi palate de 
pe malul drept al Bosforului, se zăresc mai mult, 
sau mai putin şi rând pe rând: ,,Marea scoala 
americană“, care a ars; „Ildiskioskul“, adică pa- 
latul detronatului sultan Abdul Hamid; „Palatul 
camerei deputaţilor“ şi în sfârşit palatul imperial 
„Dolma Bagtché“, reședința actualului sultan, 
construit chiar pe malul Bosforului in fata ,,Cor- 
nului de Aur“, foarte aproape de port şi a cărui 
perspectivă în spre mare, se prezintă ochiului, sub 
un deosebit farmec. 

In plină admiratiune dar, am petrecut cam o 
jumătate de oră, cât vasul a străbătut poeticul 
„Bosfor“, până la cheiul de debarcare. De aci în- 
colo însă, sufletul meu, beat de deliciile unei pri- 
velişti atât de încântătoare si fermecătoare, începu 
ca prin minune să se întristeze; căci, par'că e un 
făcut, ca orice impresiune frumoasă, orice iluziune 
plăcută, să-şi aibă deceptiunile ei... 

„România“ era încă la distanţă de cheiu, când 
o ceată de indivizi,—toti îmbrăcaţi europeneste, 
dar purtând pe cap cele mai bizare şi mai cara- 

ghioase sepci şi pălării, de diferite forme si culori, 
—începură să facă călătorilor depe vapor tot felul 
de semne cabalistice, fie de chemare la dânşii, 
fie de arătare a panglicelor multicolore, care îm- 
podobiau coifurile lor; iar când vaporul acostă, în- 
treagă această ceată, ca o haită de lupi flămânzi, s'au 
aruncat pe vapor asupra călătorilor, invitându-i 
în toate limbile, la hotelurile pe care le repre- 
zentau şi ale căror nume erau scrise pe panglicele 
late dela şepcile si pălăriile lor. 

Este inutil a mai adăuga, că mai toți aceşti des- 
perati şi sălbateci reclammagii, „la gurile cărora 
se băteau turcii“, erau evrei, greci $1 poate armeni. 

O altă ceată, care după acostarea vaporului s'a 
amestecat cu cea dintâi, era acea a „ghizilor“, 
ceva mai serioşi și între cari unii se prezentau 
chiar binişor, atât sub raportul îmbrăcămintei, cât 
şi a educatiunei. Unul dintre aceștia, un grec tânăr 
şi simpatic, originar din Atena, s'a prezentat ime- 
diat şi foarte prevenitor d-nei şi d-lui X., pe cari îi 
cunoscusem pe vapor şi cari avusese gentileta să 
se ofere a mă iniţia prin constantinopol, ca unii. 
ce mai fuseseră acolo. D-na si d-nul X., cunos- 
teau pe ghidul în chestiune de acum 3—4 ani, 
când, vizitând pentru prima oară Constantinopolul, 
îl avusese tot pe el la dispozitiune. l 

Insotiti de acest ghid, câteşi trei plecarăm după 
o jumătate de oră, cu una din puţinele trăsuri din 
Constantinopol, care nu lăsa nimic de dorit ca 
eleganţă şi curățenie. 

Din port, am trecut mai întâi în „Stambul“, 
cel mai vechiu 'cuartier turcesc din Constantinopol, 
locuit de turcii cei mai habotnici, mai fanatici dar 
ŞI cei mai inapoiati dintre toţi turcii Capitalei 
turceşti. ,,Stambulul“ face ‘parte integrantă din 

Constantinopolul european ; însă, este despartit de 
restul oraşului prin „Cornul de Aur“, un braţ de 
mare, lat de 4—-500 metri şi legat cu cuartierul 
„Galata“ si cu restul capitalei printr’un pod plu- 
titor, pe cât de simplu ca formă şi ornamenta- 
tiune, pe atât de ingenios ca contructie $i care— 
după cât am fost informat—este opera unei socie- 
tati engleze, sau germane. Pe acest pod trec zilnic 
între Galata şi Stambul, zeci de mii de oameni şi 
de aceea venitul său este foarte însemnat, căci de 
şi taxa ce se plăteşte este foarte mică, ea este 
plătita atât de către călăreţi şi cei în trăsură, cât 
şi de către pietoni și aceasta, ori de câte ori ar 
trece pe pod în cursul zilei, sau a nopţei, atât la 
ducere cât şi la înapoiere. 

În Stambul se găsesc toate ministerele şi cele 
mai mari şi mai importante moschee şi muzee, 
precum si palatele Seraiului, adică vechiul palat al 
lui Constantin cel Mare. 

Aci, am vizitat numai ,,Marele bazar“, care în 
înţelesul strict al cuvântului, este într'adevăr mare, 
de oarece se întinde pe o suprafață apreciabilă; 
dar numai într'atât îşi justifică titlul, căci altfel 
ar trebui sä i se zică mai bine „anticul“, sau _,,in- 
tortochiatul“, bazar !.... 

Într'adevăr, iată în ce constă „marele“ bazar 
din Stambul: 

O massă compactă de zidărie, veche de când 
s'a zidit Constantinopolul, aproape căzută în ruină, 
formând şiruri neîntrerupte şi întortochiate de du- 
ghenite, unele mai măricele, dar cele mai multe, 
nişte chichinete. 

Unele dintre aceste prăvălioare, au mici tarabe 
pe care se aşează galantarele; iar între şirurile de 
dughenite, serpuiesc strâmte ulicioare, pavate cu 

piatră de gârlă, nelucrată, fără ventilaţie si a- 
proape fără lumină. 

Importanţa acestui bazar vine mai curând dela 
vechimea lui şi dela marea variatiune a artico- 
lelor ce se găsec acolo spre vânzare; căci, cineva 
poate găsi într'adevăr lucruri la care nici nu se 
gândește, însă peste tot numai orientale. Intre 
altele, se disting prăvăliile de covoare și costume 
turceşti, precum şi acele de metalurgie și în spe- 
cial de argintărie, în care poţi găsi obiecte de artă, 
ca gravure, filiforme, etc., noui, dar mai cu seamă 
antice. 

Trecând prin fata dughenitelor, vizitatorul este 
pe rând „asasinat“ de către toţi acești negustorasi 
şi mai cu seamă de către acei de argintărie, cari-si 
lucrează singuri, chiar acolo, o bună parte din 
marfa lor şi cari te chiamă stăruitor, siguri fiind 
că te vor înşela, căci te cunosc numai decât ca 
esti străin. Ghizii,—după cât am inteles,—au si 
ei o remiză dela ,,oportunistii negustori“, cari iti 
cer preţuri înzecite şi însutite, pe obiecte uşoare, 
fără o valoare reală, dar care, „îţi iau ochii“ la 
prima vedere. 

Unii dintre aceşti negustorasi, mai îndrăsneţi, 
te urmăresc de aproape cu câte un obiect în mână 
şi cu o privire de bandit, asa că, o ființă mai 
„slabă de îngeri“, sub influenţa intimidărei ce 
i-o provoacă, îl cumpără cu preţul ce i-l cere, nu- 
mai să scape de el. Aceşti din urmă negustori, 
îmi reaminteau pe condamnaţii nostri la munca 
silnică pe vieata, urmărind pe vizitatori în saline, 
cu câte un ou, sau alt obiect de sare. 

Sergenti de stradă, sau alti funcţionari, cari sa 
asigure ordinea și persoana străinilor, nici po- 
meneală ! Intr'un magazin de covoare şi costume 
turceşti. d-na X. îmbrăcând—spre incercare—o 

splendidă ,feredje“ de culoare rosie frapantă şi 
punând pe frumosu-i cap de abanos, un fes bro- 
dat de cadână și acoperit cu o maramă (sarma) 
de mătase de o rară finețe, a fost zărită de un turc 
din stradă. Ei bine, intr’o clipă s’a strâns o mul- 
time de alti turci,—in majoritate din acei cu şal- 
vari, brâe late şi fesuri acoperite cu turbane— 
cari deschizând usa magazinului si îndesându-se 
unul în altul, au început să privească cu ochii 
aprinşi şi avizi.... pe doamna X., gesticulând şi 
exclamând în turcește fraze pe care nu le-am putut 
înțelege, însă, prin care păreau a spune: „O, fiică 
a lui „Isus“, vino în haremul meu! Vino frumoasă 
$1 gratioasa faptura,—cu zâmbet de înger şi cu 
ochii mari şi strălucitori ca astrii cerului lui Maho- 
med, în cari arde focul nestins al unei iubiri 
păgâne !.... Vino, fiică a Dumnezeului creştin şi 
podoabă a sexului ce întrupezi, să fac din tine re- 
gina cadânelor mele; a mea stăpână slăvită şi 
icoană sfântă, căreea să mă'nchin deapururi, ui- 
tând pe Marele Profet și legea sal... 

Zadarnică a fost intervenţia „ghidului“ si a ne- 

gustorului, căci aceşti fanatici mosafiri nu s'au 
depărtat decât atunci, când usa magazinului a 
fost încuiată pe dinăuntru. Natural, d. X. nu putea 
fi câtuşi ‘de putin gelos pe acele fesuri incinse 
de turbane;.... totuşi, înțelegând starea lor psihică, 
îmi spuse în glumă: „la hai să plecăm de aici, 
că cu ăștia nu-i de glumit,.... te pomenesti că-mi 
fură nevasta !...“. 
Celelalte parti ale Stambulului nu le-am putut 
vizita, de oarece ne-am înapoiat peste „Cornul de 
Aur“, vizitând până seara, atât cu trăsura, cât $i 
pe jos, cuartierele „Galata“ și „Pera“. 

Galata, este cuartierul comercial al capitalei tur 
ceşti, care începe chiar din port, de pe malul 


www.dacoromanica.ro 


12 


„Bosforului“ şi al ,,Cornului de Aur“. Impresia, 
ce mi-a facut acest cuartier a fost mai mult decât 
penibila. 

Toate cladirile, grămădite unele în altele, for- 
mează o massă compactă de cărămidă, piatră si 
lemn. În 'general, toate aceste clădiri mici ca su- 
prafeţe, dar cu câte 3, 4, 5 şi chiar 6 etage, sunt 
aruncate unele peste altele, fără nici o ordine, 
sau estetică şi construite într'un stil orientalo-tur- 
cesc arcacteristic. In aceste clădiri, locuiesc familii 
turceşti şi de alte neamuri ,,clae peste grămadă, 
fara un petec de curte, fără un pomuşor și fără 
aer. În aceste condițiuni, oricine își poate lesne fn- 
chipui, în ce hal de infectiune si murdărie locu- 
ieşte toată această omenire, mai cu seamă că gu- 
noiul şi murdăriile, se întind aproape până în 
stradă. 

În parterul tuturor acestor clădiri sunt instalate 
pravalii: iar etagele sunt locuite, deși în multe 
locuri le-am văzut transformate în depozite de 
marfuri. 

Vazând toate acestea, cineva nu se mai poate 
mira, nici de faptul că cele mai grave epidemii 
și-au găsit cuibul în acest oraş de mare, nici de 
faptul, că cutremurile de pământ şi incendiile fac 
atâtea ravage şi victime în Constantinopol. Nu se 
mai miră, ci se închină în fata ,,providentei“, care, 
cu atâta răbdare şi bunătate veghează asupra aces- 
tui oras,—sfant altă dată,—spre a nu arde, sau 
a sc prabusi cu totul, la cel d’intai incendiu, sau 
cutremur de pământ! 

Stradele Galatei, intortochiate $i cu desăvârşire 
strâmte, sunt pavate in general cu piatră necid- 
plita; iar pavagiul, atât prin mijlocul stradelor, 
cât şi pe trotuare, este peste tot stricat şi plin de 
gropi. Multe d’intre aceste strade, sunt în realitate 
numai nişte ulicioare de câte 2—3 metri lărgime, 

fara trotuare $i accesibile numai pietonilor. Cand 
cineva vizitează pentru prima oară acest cuartier, 
trebuie să fie cu „ochii în patru“, căci altfel riscă 
să cadă la fiecare pas din cauza hârtopurilor, sau 
să fie dat peste cap. de către turcii cari duc în 
spinarea lor sarcini enorme, atât ca greutate cât 
ca volum; de oarece în Constantinopol și mai cu 
seamă în Stambul și Galata, greutăţile sunt pur- 
tate mai mult de măgari şi de către turci, cari, 
tembeli şi indoiti de sale până la pământ, sub 
greutatea sarcinilor, merg drept înaintea lor, fară 
să se sinchisească de ceilalţi trecători! 

in Galata, nu se vede nici cea mai elementară 
ordine, în ceeace priveşte instalarea magazinelor 
mai mult sau mai putin pe speialitati. Astfel, 
aproape în tot centrul comercial, se succedează la 
rând: măcelărie, magazin de bijuterie si argin- 
tărie, magazin de fructe, farmacie, cârciuma cu 
instalație de fript carne pe trotuar, cofetărie, ca- 
fenea, brutărie, manufactură si mărunţişuri, bra- 
gagerie, hotel, băcănie, căldărărie, etc. Astfel, suc- 
cedându-se prăvăliile de ambele părţi ale stradei, 
lesne se înțelege, că este imposibil cuiva să-şi 
cumpere o haină, un ac de cravată, o sticlă de 
doctorie ,sau de parfum, etc., fără a lua pe rând 
în nas, tot felul de alte mirosuri şi duhori, mai 
cu seamă când trece prin fata cârciumilor, în care 
zac unele peste altele butoaiele de basamac, pe 
care-l fabrică chiar acolo, pe loc, în cazanele și 
alambicurile aşezate in câte un colţ al cârciumei. 
Din stradă te ia mirosul de friptură de oaie și 
cel pestilentios de murdării în fermentatiune; iar 
din cârciumă îţi vine duhoarea de basamac, pe 
care turcii îl beau din pahare, mâncând bucăţi de 
friptură de oaie şi aşezaţi cu toţii la o masă mare 
de lemn, la care „stau si de taifas“. Împrejurul 

acestei mese se învârtesc mereu, atât cârciumarul 
cu cana mare de basamac, cât şi negustorul de 
fripturi de oaie; cel d'intâi, umple la fiece semn 
paharele cu basamac, iar cel de-al doilea, purtând 
cu mâna stângă şi sprijinită de brâu, o coscogea- 
mite frigare, scoate de pe ea cu mâna dreaptă 
câte o bucată de friptură, pe care o trântește 
direct, pe masa de lemn, în fata turcului care a 
cerut’o.... Auzisem că turcul n'are obicei să bea 
alcool, dar eu am văzut contrarul în Galata, unde 
cârciumile ea si tutungeriile, sau cafenelele, se 
văd la fiecare pas. 

Pera, este cuartierul europenesc, în care locu- 
eşte pătura suprapusă turcească şi unde îşi au re: 
ședința de iarnă toate ambasadele europene. Este, 
într'adevăr, mare deosebire între celelalte cuar-: 
tiere şi acesta, in care întâlneşti la fiece pas cla- 
diri particulare şi magazine europenesti, cu strade 
ceva mai largi, mai drepte şi mai bine întreţinute. 
Totuşi, în ceeace priveşte tembelismul, obiceiurile 
şi simţul de curăţenie şi higienă, nu se observă— 
ŞI nici nu sar putea observa—o mare deosebire! 

Ne oprim cu trăsura la hotelul și restaurantul 
„Tokatlian“, spre a ne răcori. Este cel mai remar- 
cabil local de acest gen, din capitala Turciei, cum 
ar fi de pildă „Capşa“ la noi şi are sucursale în 
Therapia, în Stambul şi marele bazar. Era cam 
pe la ora 5 seara, aşa că 'localul era încă gol. 
Luasem un pahar cu bere şi la un moment dat: 
mă uit împrejurul meu, dar imposibil să văd ceea-: 
ce căutam !.... Mă ridic în picioare, mă misc, cau- 
tând în dreapta, în stânga, dar în zadar! Nedu- 
merit, chem atunci la o parte un chelner care ştia 
românește și-l întreb : 

— Unde aveți scuipătorile aici? 

Chelnerul, mirat par 'că de întrebarea mea, se 
vită lung.... la mine şi-mi răspunde: 

— Aici, nu sunt scuipatori !... 

—Asa!... dar atunci, unde scuipă lumea care 
frecuentează localul? 

De data asta, chelnerul îmi răspunde fără e- 
zitare : 

— Scuipaţi jos, unde scuipă toată lumea |... 


lată dar, că şi aici, în centrul cuartierului Pera, 
cu tot titlul de „europenesc“ ce-l poartă, însemnă- 
tutea scuipatului este tot asa de mică ca în Stam- 
bul şi Galata, un scuipat aruncat indiferent unde, 
n'are decât cel mult însemnătatea unei picturi de 
ploaie, căzută în imensa mare!... 

Intre toate constructiunile şi palatele din Cons- 
tantinopol, este evident, că cele mai mari şi mai 
importante nu pot fi decât „,Ildiskioskul“, adică 
palatul exsultanului Abdul Hamid, părăsit de stă- 
pânul său numai de 4 ani şi palatul „Dolma Bagt- 
ché“, in care locuieşte actualul sultan. Ei bine, 
ambele aceste două palate, sunt într'o stare de 
plâns, ca îngrijire şi întreţinere! Lăsând la o 
parte „,Ildiskioskul“, ca fiind scos din splendoare 
de către junii-turci, însuşi palatul „Dolma Bagt- 
ché“, locuinţa împărătească a sultanului actual 
şi reprezentant al „Marelui Profet“ pe pământ, 
acelaş palat, a cărui perspectivă şi oglindire în 
Bosfor mă încântase atât de mult, mi-a făcut im- 
presia unui mare conac de moşie românească, 
al cărui Stăpân „Coconul“ Z., locuieşte la Paris; 
unde administratorul, sau arendaşul, îi trimite 
„Câştiul [....“. Ce să mai văruiască conacul şi să-l 
mai curețe de muşchi şi buruieni; ce să mai înlo- 
cuiască acoperişul casei, putrezit şi mucegăit, că 
doar costă parale şi-i păcat să cheltuiască, mai 
ales că „boierul“ nu vine pe la moşie decât la 

4—5 ani odată şi atunci numai din fugă; căci de, 
Dumnealui are de gând să-şi vândă moșia, că-i rău 
amanetată şi trebuie să-şi plătească datoriile |... 

Astfel, este palatul „Dolma Bagtché“, al sulta- 
nului Mahomed al V-lea ! Cu pereţii coşcoviţi, tini- 
cheaua acoperișului ruginită, cu zidul de împrej- 
muire la fel şi înotând în praf, acest edificiu are 
înfăţişarea unui palat, care serveşte numai pro- 
vizoriu de locuinţă stăpânului său „,scăpătat'“, „„des- 
gustat“, şi „mizantrop“, care în fiece moment este 
gata de plecare“, ca unul ce nu s'ar simţi la el 
acasă,... sau care n’ar şti ce poate aduce ziua de 
mâine |.... 

Iată, iubiți 'cititori, cât de bine si cât de fidel, 
se oglindia acum 5 luni în urmă, ca şi astăzi, în 
chiar palatul „Dolma Baăgtche“, starea sufletească 
reală, a sultanului turcesc si a poporului său; o 
stare de ruină morală şi materială aproape com- 
plectă, pe care nimeni nu o cunoscuse în adevărata 
ei valoare şi nici chiar acei obligați la aceasta; 
dar pe care numai cu 2.luni mai târziu răsboiul 
turco-balcanic a pus’o în cea mai deplină evi- 
dență!... 

—Doriam să vizitez vr'o cazarmă, dar ghidul 
îmi spuse că se interzisese vizitarea cazărmelor de 
către străini, încă de când se declarase starea de 
asediu, provocată de răsturnarea junilor turci. 
Intr'un moment dat, am voit apoi să opresc in 
stradă pe un ofițer turc, spre a-i pune câteva în- 
trebări; dar acelaşi ghid mi-a obiectat, că ar fi 
foarte problematic, să nemeresc tocmai pe unul 
d'intre puţinii ofițeri turci, cari cunosc limba fran- 
ceză. 

In faţa acestor dificultăţi şi cum eram „pe fugă“, 
a trebuit să renunţ la dorinţele mele; totuşi, pe 
cât mi-a fost posibil, am putut face oarecari obser- 
vatiuni privitoare la trupa şi ofiţerii turci. 

In acel timp, Constantinopolul era, într'adevar, 
în stare de asediu; dar, o stare de asediu foarte 
dulce şi tolerantă! Oraşul, gemea de trupe active 
şi de rezervă, atât din Constantinopol şi Turcia, 
de Europa, cât şi din Turcia de Asia. Cazarmele, 
care dela distanță mi s'au părut şi ele destul de 
prost întreţinute, erau pline; iar alte trupe, straine 
de garnizoană, erau împărţite $i parcate pe unitați, 
în diferite puncte ale oraşului. Pe strade circulau 
mereu patrule; de asemeni, soldaţi liberi şi chiar 
ofiţeri, forfoteau de colo până colo. Vedeam sol- 
daţi cu totul tineri, cari păreau a nu fi avut mai 
mult de 18—19 ani, alături de soldaţi bătrâni, 
cu mustati şi barbe lungi. Toţi erau bine îmbră- 
cati, în uniforma lor de vară, din pânză olivie, cu 
bocanci, jambiere în benzi de postav, de culoarea 
uniformei și cu fesuri-căciule. Uniforma ofiţerilor 
foarte simplă şi modestă, nu se deosebia prea 
mult de a trupei. Nici unii, nici alţii, nu pareau a fi 
la plimbare şi de. plăcere pe strade, ci mai mult pen- 
tru nevoi şi interese. Trupa mai ales, părea a fi 
preocupata de grija procurărei hranei |... In gene- 
ral uscăţivi, iar mulți dintre ei slabi şi lihniti, 
soldaţii turci mergeau cu toții drept înaintea lor, 
fără a se uita la dreapta sau la stânga, cu capul 
în jos şi cu figurile posomorâte,... triste,... lip- 
site de viata şi insufletire!... Astfel se prezentau 
soldaţii şi ofițerii armatei imperiale turceşti, pe 
cari 2—3 luni mai târziu, i-am văzut sdrobiti si 
fugind în disperare dela Lule-Burgas şi Kirki- 
lisse, spre Ceatalgea și Constantinopol |... Aceştia 
erau soldaţii sultanilor Abdul Hamid şi Mahomed 
al V-lea, cari la intoarcerea lor.... dela lupta.... în- 
groziseră populatiunea capitalei, guvernul si pe 
sultanul lor, mai rău decât înaintarea victorioasă, 
nebunească şi furioasă a dușmanului |... 

Suntem cam aspri cu turcii, dar nu e vina noas- 
tra, ci a lor, cari intr’un timp atât de scurt, ne-au 
arătat atâtea parti slabe! Dar, la drept vorbind, 
câte din cele ce am văzut în capitala Turciei, nu 
se observa şi în tara noastră, în chiar propria-ne 
capitală ! Oare nu se transportă şi la noi carnea 
dela abator la măcelarii, trântită în nişte ghiociuri 
murdare şi acoperite doar de macelarii, cari în ne- 
simtire stau deasupra ei, imbracati în nişte haine 
tot atât de murdare ca şi ghiociurile ? Oare nu ve- 
dem şi în capitala noastra frigându-se şi prăjin- 
du-se pe unele strade carnea şi peştele? Oare nu 
sunt şi la noi strade şi locuri virane în care dos- 
pesc toate murdăriile? Oare nu sunt şi la noi 
curți şi case, pe la poarta cărora, trebuie să treci 
cu batista la nas? Oare nu trebuie să treci şi la 
noi, de dimineața până târziu în noapte, în tot 
lungul calei Victoria, cu ochii, nasul şi gura aco- 
perite, din cauza prafului si a fumului otrăvitor 
dela automobile, care te orbește si de îneacă? 
S’apoi, nu trebuie să fii si la noi „cu ochii în patru“ 
şi mai ales pe la colțuri de strade, căci altfel 
risti la tot pasul sa fii strivit de birjarii imperti- 
nenti si de şofeurii cari nu sunt mai presus de 
cei d'întâi? Dar oare iarna, nu risti să-ţi rupi 
gâtul şi pe trotuarele capitalei noastre, din cauza 
ghetei provenită din zăpada, care nu se ridică la 
vreme? Ș'apoi în timpul desghetului si după ploi, 
nu innoti şi la noi chiar în centrul capitalei si cu 
saptamânile, prin lapovita, apă şi noroi, din cauză 
ca nu se desfundă, nu se curăţă şi nu se spală 
străzile la timp și îndestulător? Da, se observă și 
la noi astfel de lucruri, căci doar trăim la porţile 
orientului și apoi nu ne-am putut încă debarasa 
complect de influenţa nefasta a turcilor, care ne-a 
intrat prea mult în carne și în oase, în îndelungata 

vreme, în care am fost in directă atingere cu ei! 
Ba, ca să fim si mai drepţi, iată că am vazut la 
turci ceva mai bun şi mai frumos decât la noi! 
Este îngrijirea animalelor și mai ales a calului 
şi aceasta nu de silă, nici de datorie, ci din dra- 
goste, căci turcul ca și arabul, arc un adevărat 
cult pentru rassa cavalina. 

Nu ştiu daca Turcii au o lege speciala dupa 
cum avem noi — pentru protecţia animalelor : dar 
ştiu atâta, ca în scurtul timp cât am stat în Con- 
stantinopol, nu am vazut înhamaţi cai prea slabi, 
sau murdari, nici cai schiopi, sau atinsi de di- 
ferite rani, sau boale. 

Constantinopolul este mult accidentat; însa, 
turcii n'au înființat ca la noi, staţiuni de cai, 
cari să ajute numai la ridicarea tramwaelor pe 
pante, ci au fixat liniile pe care tramvaele tre- 
buie sa circule cu I, 2, 3, sau 4 cai, în raport 
cu valoarea pantelor ce au de strabătut, fara să 
se gândească a scoate caii din ham, dupa ce au 
ridicat pantele: așă ca acolo, nu se observa ca în 
capitala noastră, tristul spectacol de a vedeă caii 
în staţiune pe timp de iarna, în ger, viscole şi 
ploi, inadusiti de curge apa de pe ei, fara un fir 
de fân la gura si adeseori neacoperiti! 

Dupa înţelegerea ce avusesem de cu seară, a 
2a zi, Sâmbata, la ora 8 dimineaţa, trebuiă să 
plecăm cu vaporul la insula ,,Princhipos“. 

In vederea aceasta la ora 71, dimineaţa ma gă- 
seam în port: și cum mai eră înca o jumătate 
de oră până la plecarea vaporului, am cautat sa 
profit de prezenţa unui mic ,,lustragiu“ turc, sin- 
gurul care se gasiă în port la acea ora. După 
socoteala mea, îmi trebuiă Io minute cel mult, 
pentru a ma duce tacticos la vapor, care eră 
foarte aproape şi alte 10 minute pentru a-mi scoate 

bilet şi a ma imbarcă. Decât, socoteala mea nu 
s'a potrivit cu tembelismul rassei turceşti, căci 
puiul de turc m'aluatînprimirela ora 7,30' si nu 
mi-a dat drumul decât la ora 7,55'. Zadarnice 
au fost supărarea şi protestările mele; zadarnice 
au fost bătăile din picioare in lădița turcului, 
zadarnice au fost şi bobârnacele ce i-am dat peste 
fesul său şlipos, că micul turc nu s'a sanchisit 
de nimic, ba nici nu-şi da osteneala, să ridice 
ochii la mine. El şi-a văzut de treaba lui, trăgând 
„a gale“ când cu peria când cu cârpa, asa că, 
după 25 de minute, când mi-a dat drumul, nu- 
mai bine am scăpat şi vaporul |... 

Pentru un moment fiind dezorientat,—căci nu 
ştiam nici din ce loc, nici la ce oră pleacă al 
2-lea vapor—imă apropiai de una din casele de 
bilete instalate în picioarele podului Galata, unde 
bat la fereastră; un funcţionar turc ridicând fe- 
restruia, îi cer în frantuzeste relatiunile ce mă 
interesau. Funcţionarul mă priveşte cu obrăs- 
nicie, nu-mi răspunde nici un cuvânt,—probabil 
că nici nu mă intelesese,—si închide ferestruia 
cu o violenţă si impertinenţă, ce mi-a tăiat pofta 
să mai întreb şi pe un al doilea!... 

Fiind sigur, că d-na şi d-nul X plecaseră cu 
vaporul de 8 ore, de oarece îi văzusem trecând 
la vapor, în timpul când turcul îmi lustruia ghe- 
tele şi cum aflasem în urma, că al 2-lea vapor 
pentru insula ,,Princhipos“ pleacă la ora 9,30’. 
am căutat să profit de acest timp, pentru a lua 
o cafea cu lapte. Nevroind a mă depărtă prea 
mult de podul „Galata“, de unde plecă vaporul, 
am fost nevoit să intru într'o cofetărie din a- 
propiere, — de altfel cea mai bună care mi s'a 
părut în împrejurimea portului. 

Pe când ma fortam să sorb din „imposibila“ 

cafea cu lapte ce mi se servise, iata că intră 
desperat ghidul, spunându-mi că d-na şi d-l X au 
plecat ,,rigoland“ pe seama mea, pentruca per- 
dusem vaporul şi că l'a lăsat pe el să mă caute 
repede spre a-i putea urmă cu al 2-lea vapor. 

Cum l-am văzut, i-am oferit şi lui o cafea cu 
lapte „à la turca“ iar dupa vre-o Io minute am 
plecat împreună 'spre vapor. De oarece până la ple- 
carea vaporului mai erau vr'o 3 sferturi de ora, 
ne-am dus cam spre mijlocul podului Galata, de 
unde ghidul mi-a arătat cele mai mari şi mai 
importante moschee din Stambul, precum şi unele 
dintre ministere. In urmă, m'am coborit sub pod, 
spre a-l examină din punctul de vedere al prin- 
cipiilor pe care a fost bazată construcția lui. Cam 
indr&snet... şi greu... examen mi-am propus; dar 
în sfârşit, cu batista la nas... şi cu o voinţă fermă, 
am făcut constatările mele. Se vede că dorul de 
a mă instrui, fusese mai puternic decât infecția 
ce se degajă din murdăriile ce dospeau acolo.... 
în centrul orasului,... pe chiar cheiul de imbarcare 
a călătorilor |... 

Cu acea ocaziune mi-am adus aminte de ceeace 
se vede sj în centrul capitalei noastre, sub po- 
durile care trec peste Dâmboviţa; căci şi la noi, 
ca şi în Stambul-Galata turcească, aceste dede- 
subturi — mai cu seamă în timpul verii — sunt 
nişte adevărate cuiburi de infectiune, cu atât mai 
periculoase sănătăţei şi moralei publice, cu cât 
la unele, găsindu-se şi cișmele, copiii mici din 
clasele primare, — băieţi şi fetițe, —se coboară 
si beau apa cu gurita lor plăpândă din acele 
cişmele înecate în murdărie, adevărate cuiburi de 
boale infecțioase si contagioase, de unde copilașii 
inconstienti le iau pe piciorusele lor şi le duc 
:altor copii în şcoală şi în familie. 

Am spus ca podul este lipsit de ormamenta-- 
tiuni, dar in schimb este foarte lat. Capetele po- 
dului sunt fixate, iar podul propriu zis este mobil 
şi plutitor, de oarece picioarele lui sunt fixate 
în nişte pontoane foarte mari şi solide, care fac 
şi oficiul de cheiu de imbarcare şi debarcare 
pentru vasele mici de pasageri şi de marfă. Cu 
chipul acesta, podul se poate desface pe o dis- 
tanta destul de mare, pentru a lăsă liberă tre- 
cerea celor mai mari vase de comerţ si de răs- 
boiu; asa că de fapt, acest pod serveşte şi de: 
baraj pentru vasele de răsboiu străine, ce ar 
căută să forţeze ,,Cornul de Aur“ în această 


parte. 


— Dar iata, că vaporul a sosit dela ,,Princhi- 
pos“. Ghidul, scoțând repede bilete, ne ridicarăm 
pe vapor şi ne instalarăm în clasa I-a, pe ,,cu-- 
verta“ din prora vasului. Nu ştiam ce voiu putea 
vedea cu ocaziunea acestei excursiuni; dar sim- 
team o mare bucurie sufletească, ca voiu na- 
viga în marea de Marmara, despre care citisem 
şi auzisem vorbindu-se atât de frumos. 

Comand cafele, scot cutiuta de tinichea cu ti- 
gări turceşti „extra-extra“' — cele mai bune din 
Constantinopol — şi odată cu plecarea vaporului 
ne punem la vorbă şi la privit! Călătoria noastră 
a durat o oră şi jumătate, în care am stors din 
bietul grec, — ghidul —tot ce ştiă despre acele 
încântatoare pozitiuni și despre cele mai insem- 
nate edificii. De bună seama îl cam intetisem 
cu întrebările, dar vedeam că-l bucură interesul 
ce purtam acelor încântătoare locuri, de care el 
însuşi eră îndrăgostit şi despre care îmi vorbea. 
cu mare plăcere si ca un bun cunoscător. 


Eşisem din „Cornul de Aur“ şi intrasem în 
2) 

Marea de Marmara, cu directiunea spre coasta 
Asiei mici. Soarele era sus pe cer, iar inapoia 
noastră se vedeă malul european al Bosforului, 
Galata, Pera și mai cu seama latura Stambulului 
dinspre Marea de Marmara. Aproape toate pei- 
sagele şi întreaga panorama, pe care le văzusem 
până atunci, le revedeam acum iaraşi, însa cu 
totul sub alte perspective, așă că mi se pareă 
a le privi pentru prima oara. Schimbarea tablou- 
rilor la fiecare pas, constitue inca una din carac- 
teristicele $i farmecele preumblărei în Bosfor si 
Marea de Marmara. 

Cele 2 moschee Sf. Sofia și Sultan Ahmed, cu 
turlele, cupolele si vârfurile lor; palatele ,,Seraiu- 
lui“, adică, vechiul palat al împaratului Constan- 
tin cel Mare, fondatorul Constantinopolului; mu- 
zeul imperial, în care se găseşte și sarcofagiul 
împăratului Alexandru cel Mare, în sfârşit ve- 
chiul hipodrom (circ) etc., sunt atâtea edificii mari 
şi însemnate din Stambul, pe care le vezi din 
toate părțile, sub diferite aspecte şi a căror proec- 
tiune şi armonizare cu întregul fond panoramic 
al Constantinopolului şi Bosforului, farmeca cu 
deosebire ochii si sufletul călătorului. 

Spre stânga noastră, pe coasta Asiei mici, se 
vedeă latura ,,Skutarilor“, care face față marei 
de Marmara. Si în această parte, ochii întâlnesc 
o splendidă panoramă, caci, din departare se 
văd cum apar si se ridica din frunzişuri: „Marele 
cimitir“, cazarma Selimieh, ocupata pe jumatate 
de infanterie şi jumatate de cavalerie; Școala de 
medicină ,,Haidar Pacha“, apoi noua gara a A- 
natoliei pentru Bagdat, spitalul englez ,,Mis Flo- 
rins Neidingel“, construit şi înzestrat in memoria 
răsboiului din Crimea, în sfârşit „Kadikioi“, adică 
vechiul ,,Halghidon“ orașul orbilor) întemeiat a- 

cum 200 ani de o colonie de greci, cari n'au 
înţeles, că adevarata frumuseţe și valoare a acestor 
pozitiuni, se gasia pe malul celălalt al Bosfo- 
rului, în Constantinopol propriu zis, iar nuaici; şi 
din aceasta cauza, acest ,,Kadikioi‘ a și fost încă 
de atunci supranumit „Orașul orbilor“. 


Inaintea noastra se vedeă la rând, cele 6 in- 
sule, formând par'că colierul de perle, al Mărei 
de Marmara. Patru din aceste insule și anume: 
„Proti“, „Halki“, ,,Handigoni“ şi ,,Princhipos“, 
sunt locuite; iar cele două mai mici și mai de- 
părtate, „Peta“ şi „Oxia“, sunt nelocuite. 

Rând pe rând, ne-am apropiat de cele 4 insule 
locuite, căci vaporul oprește la fiecare din ele. 
Toate aceste insule şi mai cu seamă ,,Princhipos“ 
sunt populate și vizitate pe timpul sezonului, de 
foarte multă lume din Constantinopol, precum si 
de straini; caci, afară de frumuseţe, mai este şi 
o temperatura, cum nu se poate mai plăcută. In 
lunile Iulie-August, când căldura te sufocă in 
Constantinopol și chiar în regiuni mai nordice, 
cum ar fi în tara noastră, pe aceste insule și în 
plin soare, e o răcoare care-ţi umple sufletul de 
sanatate și placere, de oarece aceste insule sunt 
deschise şi supuse din toate partile boarei dulci 
şi racoroase de mare, fara nici cel mai mic curent. 

Astfel fiind, aceste insule sunt populate de fru- 
moase vile, construite în diferite stiluri eu- 
ropenești, ceeace face ca calatorul să uite un mo- 
ment ca se găseşte în tara turcească. In insula 
Halki sc gasesc şi scoalele de teologie şi comerţ, 
situate sus, pe munte, în mijlocul pădurei, precum 
și scoala de marină situată jos, pe marginea mărei. 
Aceasta din urma școală —pe cât am putut-o ob- 
serva de pe vapor, —este instalată într'o cla- 
dire modesta, însă de o curatenie rară, asa că ma 

răsbunat in parte, de ceeace văzusem in această 
privinţă în Constantinopol. 


In sfârşit, iată-ne ajunşi la insula ,,Princhi- 
pos“, ceaemai depărtată în spre coasta Asiei, dar 
$i cea mai mare si mai frumoasa dintre toate. 
Dela debarcader, ne-am dus deadreptul la cel mai 
mare restaurant şi hotel din insula, unde eram 
siguri că vom găsi pe d-na şi d-l X. Intr’adevar, 
i-am găsit acolo, asa că dupa vr'o jumatate de 
ora am şi luat dejunul împreună, pe frumoasa 
terasă a hotelului, care este situata in fata marei. 
la acest hotel-restaurant, am găsit pe un chelner 
grec, care mă servise acum 14 ani la un birt 
din Govora şi care între altele, îmi spuneă ca s'a 
stabilit cu familia, de mai mulţi ani în insula, 
unde este foarte mulțumit, atât pentru aerul să- 
nătos cât şi pentru traiul ieftin de acolo. $i în- 
tr'adevăr că în insula Princhipos, viata este eftina, 
de oarece am fost informat că chiar în frumosul 
hotel în care ne aflam şi în plin sezon, o persoană 
poate aveă pensiune completa şi foarte buna, nu 
mai cu 12 lei pe zi; pe când la hotel „Carol“ 
din Constanta, care este similar cu acel din in- 
sula Princhipos, numai camera costa 12 la 15 
lei şi chiar mai mult de persoană, pe zi. 

Insula ,,Princhipos“ este muntoasa, stâncoasă, 
destul de mare, împădurită şi după cât mi s'a 
spus, cu locuri foarte frumoase pentru escursi 
uni. E o nostimadă să vezi în această insula, caii 
şi mai ales măgarii, bine îngrijiţi, inseiati şi im- 
podobiti cu fel de fel de zorzoane, moturi şi mar- 
gele de diferite colori, aşteptând împreună cu stă- 
pânii lor la răspântii de strade, pe excursioniştii 
cari vor să ridice muntele! Dar e şi mai nostim 
să vezi aceste animale mici de talie, blânde și 
înzorzonate, cu excursioniştii în spinare, iar pe 

stapânii lor, fugand dupa ele şi stimulându-le dela 
spate cu varga, sau cu biciusca! Asa e turcul! 
El, isi închinază animalul, dar îl pastrează tot 
timpul sub ochii şi îngrijirea sa personală. 

Pe insula, se mai află între altele şi mănăstirea 
„Sf. Gheorghe“, care se zice ca este foarte intere- 
santa şi mult vizitată de escursionisti. 

O alta observatiune ce am facut i această in- 
sula, este larga întrebuințare a marmorei, căci, 
nu este casă care să nu aibă pe afară scări și 
chiar împrejmuiri de marmora; iar casele cele 
mai modeste, trebuind să aibă de marmoră, cel 
putin pragul portei. De sigur, că acolo marmora 
este foarte ieftină, de oarece se extrage în can- 
titati mari chiar din insulă. Starea de higiena 
şi curatenie in aceasta insulă mi sa părut că 
nu lasa nimic de dorit şi se poate duce acolo o 
viata cât de liniştită şi patriarhala,... fără căi- 
şori,... fara bula,... fară bacara,... făra varieturi,... 
făra lautari şi prin urmare fără cancanuri publice, 
sau familiare |... Oh, şi cu toate acestea, in acest 
mic paradis, totul iti surâde şi te chiamă la dra- 
goste sincera şi curată |... 

Dar fiindcă veni vorba de dragoste, nu pot 
uită 2 cadâne din societatea turcească, pe care 
le-am văzut din treacat, îmbracate în costume tur- 
ceşti, de coloare maro. Una cu fata complet des- 
coperită. iar alta având numai ochii puţin acope- 
rii cu un „zar“ negru; dar amândoua tinere, fra- 
gede şi frumoase, ca te înfiorai,... privindu-le, în- 
tocmai dupa cum d-na X, înfiorase pe veritabilii 
turci din marele bazar! 

Pe la ora 2 dupa amiazi, am părăsit insula 
Princhipos, caci la ora 4 trebuiă să plecăm din 
Constantinopol, tot cu „România“, care se ina- 
poiă la Constanta. Pe vaporas, foarte multă lume. 

Alături de noi, un popa grecesc cu familia, care 
dela plecarea din Princhipos şi până la debar- 
cader, în Constantinopol, timp de o ora și ju- 
mătate, nu a făcut decât sa scrie cifre într'un 
mare carnet şi să le adune, fără să-și arunce pri- 
virea nici în dreapta nici în stânga. Se vedea cât 
de colo, ca eră perfect stăpân pe „adunare“ şi 
că „adunase“ bine popa în insula! 

De pe“ insula Halki, s'au suit pe vapor 4 ofi- 
teri de marină, între cari şi un colonel, probabil, 
aparţinând şcoalei de marină, precum şi 2 tineri 
sublocotenenti de cavalerie. Ofițerii de cavalerie 
având — se înțelege — ochi de „cercetare“ şi ,,re-- 
cunoaştere“, s'au așezat la prora vasului şi pri- 
viau când înspre mare când pe furiș, la frumoasa, 
exotică, d-na X! Cei 4 ofiţeri de marina, însă, 
s'au aşezat pe 2 bănci, alături de noi şi au în- 
ceput o discutiune, care a durat pâna în Constanti- 
nopol făra a se interesă —ca şi popa grecesc — 
de cele ce se petreceau în dreapta, sau în stânga 
lor. Cei dintâi priviau, iar cei din urma discutau: 
dar în figurile unora, ca şi a altora, nu se observă, 
pic de bucurie, sau entusiasm | 

Astfel a trecut si scurtul timp cât a durat ina- 
poierea noastra dela insula ,,Princhipos“ la Con- 
stantinopol, de unde la ora 313 p. m. am si pornit 
spre Constanţa, admirând pentru a doua oara 
splendida și divina panoramă a Bosforului, cu 
„balaurii““ aceia mari si cu gurile cascate |... 

Cu toate constatările neplacute ce facusem în 
Constantinopol, am părăsit cu mare părere de rău 
acest oraş, care, ca situatiune generala fata de 
cele doua continente şi ca pozitiunie locală, este 
adevăratul paradis pamântesc, fara rival pe su- 
prafata globului, de oarece p frumuseţe naturala 
mai clasică, mai armonioasa și mai încântatoare 

decât a acestui sfânt colţ de pamânt, nu cred 
că sar mai putea găsi în altă parte. L'am pă- 
răsit cu mare părere de rău, de oarece eram 
sigur ca aşi fi avut încă multe frumuseți de vă- 
zut şi de admirat, atât ca natură si artă orientalo- 
bizantină, cât şi ca marturii istorice și religioase. 

Îmi păreă mai cu seamă rău, ca n'am stat câtevă 
zile în insula Princhipos, spre a o cercetă mai 
de aproape și a mă sătură de aerul dulce şi 
liniştit al mărei de Marmara; nădăjduesc însă, 
că cu ajutorul lui Dumnezeu, îmi voi puteă satis- 
face cât mai curând această dorința sufletească. 

Acestea-mi sunt, iubiţi cetitori, toate impresiile 
căpătate „din fugă“ la Constantinopol, această 
perla a naturei, care, ne putem lesne închipui ce 
ar fi devenit încă, daca în locul turcilor ar fi stă- 
pânit-o englezii, germanii și mai cu seamă genialii 
francezi | 

lată de ce gândesc eu, că viitorul acestui pa- 
radis a acestei chei stratego-economice in- 
ter-continentale, nu va puteă fi vreodată numai 
în mâinile bulgarilor, ruşilor, sau ale grecilor, 
ci va trebui să fie în stăpânirea întregei Europe, 
de oarece se impune să devie un centru cu totul 
neutru şi liber cugetărei şi comerţului, în interesul 
întregei Europe, a întregei omeniri şi pentru prea- 
marirea lui Dumnezeu, care a creiat aici, atâta 
frumuseţe si dor de viatal....... 

